Webley (revolver)

KinnigBro orinDoareRevolverMont en-droPlatinenn un-ober / daou-oberMunisionoù.455 WebleyStummoù e .38/200Bloavezh krouidigezh1880Mare servij1887 - 1963 (Rouantelezh-Unanet)ProduerWebley & ScottRSAF EnfieldMare produiñ1887-1924Niver produetWar-dro 125.000Perzhioù teknikel(stumm Mk VI)Mas (hep kartouchenn)1,1 kgHirder286 mmHirder ar c'hanol152 mmEndalc'hTaboulin 6 tennLezennRummad e Bro-C'hallB pe D hervez o stumm
Ar Webley zo un heuliad revolverioù bet reolius e armeoù ar Rouantelezh-Unanet etre 1887 ha deroù ar bloavezhioù 1960. Un daboulin 6 tenn a zo dezhe, ur blatinenn un-ober ha daou-ober, hag ur framm top-break : ret eo lakaat an daboulin, ar c'hanol hag ul lodenn eus ar framm da wintañ war an a-raog evit digeriñ hag adkargañ an arm. Kambret eo ar braz eus ar skouerennoù e .455 Webley.

Ijinet e voe an arm e 1880 History war lec'hienn Webley & Scott (lennet d'an 29/11/2025) gant Webley & Scott, diazezet e Birmingham, un embregerezh hag a broduas ar braz eus ar 125.000 skouerenn (well-wazh). C'hwec'h stumm nes anezhañ a zo bet, anvet gant ar berradur Mk. (Mark, "stumm") hag ur sifr :

 Mk. I (1887) : stumm orin, kanol 100 mm.
 Mk. II (1895) : kemmoù war ar morzhol hag an dornikell.
 Mk. III (1897) : kemmoù war an daboulin. Ne voe ket produet kalz anezhe. Pourveziet e voent d'ar Royal Navy.
 Mk. IV (1899) : stumm savet e dir a galite uheloc'h, kemmoù war un nebeud pezhioù evel ar skoed evit gwareziñ an tenner. Lesanvet eo ar stumm-mañ Boer War model e saozneg abalamour d'e implij da vare brezel ar Voeren.
 Mk. V (1913) : stumm gant un daboulin kreñvaet evit anduriñ gwelloc'h ar poultr divoged. Ur stumm ral ha priziet gant an dastumerien eo SCHREIER Philip, Classic Guns: Webley Mk V Revolver, American Rifleman, 30/01/2020 (lennet d'an 29/11/2025).
 Mk. VI (1915) : stumm heñvel ouzh ar Mk. V, gant ur c'hanol hiroc'h (152 mm) HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 163 hag un dornikell disheñvel he neuz. Hemañ a voe implijet da vare ar Brezel-bed Kentañ. E-pad an Eil Brezel-bed e oa an Enfield No. 2 reolius er British Army, met pourveziet e voe kalz soudarded gant ar Webley Mk. VI memestra abalamour d'ar vank a armoù-dorn.

Adstummoù kambret e .38/200 zo bet goude ar Brezel-bed Kentañ evit bihanaat ha modernaat kalibr an arm WILSON Royce, Firearm history: The Webley Mark IV .38 revolver, Sporting Shooter (lennet d'an 29/11/2025). Skouerennoù zo bet adkambret e .45 ACP ivez POPENKER Maxim, Webley revolvers, Modern Firearms (lennet d'an 29/11/2025). Stumm all er c'halibroù .22 ha .32 zo bet savet evit an dennerien sport BUIGNE Jean-Jacques, Comment classer les revolvers Webley de Mk I à Mk VI ?, UFA, 30/07/2025 (lennet d'an 29/11/2025).

 Liamm diavaez 
  Pennad war ar Webley Mk. VI implijet gant ar skrivagner J.R.R. Tolkien er Brezel-bed Kentañ, e emgann ar Somme (1916) peurgetket, ha miret e dastumadegoù an Imperial War Museums.

 Levrlennadur 
  Robert Maze, The Webley Service Revolver, Osprey Publishing, 2012, 80 p., ISBN 978-1849088039

 Daveennoù 

Rummad:Revolverioù
Rummad:Armoù ar Rouantelezh-Unanet
Rummad:Armoù ar Brezel-bed Kentañ
Rummad:Armoù an Eil Brezel-bed